Сенегал
Сенега́л (), официаллă —  Сенега́л Респу́блики () — Хĕвеланăç Африкăри патшалăх, Сенегал юханшывĕнчен кăнтăрарах вырнаçнă. Ятне юханшыв ячĕпе панă. 
Хĕвеланăçалла Атлантика океанĕ сарăлать, çурçĕрте Мавританипе, хĕвелтухăçĕнче Гвиней тата Гвинея-Бисаупа кăнтăрта чикĕ тытать. Патшалăх ăшĕнче Атлантика океанĕнчен хĕвелтухăçнелле Гамби патшалăхĕ 300 çх патнелле тăсăлать.

Географи 

Сенегал — саваннăсемпе сайра вăрмансем ӳсекен тӳрем çĕршыв, субэкватор кламтĕнче вырнаçнă.
Сенегал тăрăх типмен икĕ юханшыв юхать - çурçĕрте Сенегал тата кăнтăрта Казаманс. Ыттисем типĕ тапхăрта шывсăр юлаççĕ. 
Шултра чĕрчунсене пĕтемпех пĕтернĕ теме пулать, çавах саваннăра антилопăсем тĕл пулаççĕ. Шакал, гепард, леопард çын çитмен вырăнсенче çеç юлнă. Вĕтĕ кышлакансем, кайăксем, тĕрлĕ хуртсме нумай. Çыран хĕррринчи шывра пулăсем, çав шутра акулăсем, нумай.

Халăх 

Халăх йышĕ - 14,1 млн (июль 2010).
Çулталăкра ӳсни - 2,7 %, пĕр хĕрарăм вăтамран 4,86 ача çуратнă.
Вăтамран 59 çул пурăнаççĕ (57 - арçынсем, 61 - хĕрарăмсем).
ВМЧ вирусĕ çынсен 1 % (2007) яхăн.
20 яхăн этника ушкăнĕ, вĕсенчен чи йышлисем волоф (43 %), фульбе (24 %)тата серер (15 %). Шуррисем (французсемпе ливансем) 1% яхăн.
Официалă чĕлхе — франци, вырăнти чĕлхесемпе анлă усă кураççĕ.
Арçынсен 51 %, хĕрарăмсен 29 % хутла пĕлеççĕ. 
Тĕн — мусульман 94 %, христиан 5 %, вырăнти тĕнсем 1 % яхăн.

Хулара пурăнакансен шайĕ 42 % (2008) .

Административла пайлану 

Сенегал 14 облаçе пайланать.

Асăрхавсем 

Франс чĕлхиллĕ патшалăхсем
Тинĕс патне тухакан çĕршывсем
Унитарлă патшалăхсем
Хĕвеланăç Африка